***R A P O R T***

***cu privire la activitatea depusă ȋn calitate de şef de centru ,***

***la Centrul de Recuperare şi Reabilitare Neuropsihiatrică Sasca Mică,***

***ȋn anul 2019***

Ec. Maria Luminita Fron

La **Centrul de Recuperare si Reabilitare Neuropsihiatrică Sasca Mică**, activitătile desfăşurate în anul 2019, au fost destul de complexe atât prin specificul centrului dar şi datorită problemelor intervenite pe plan social şi administrativ .

Activitatea ca şef de centru a vizat următoarele aspecte :

- asigurarea conducerii centrului şi buna functionare a acestuia ;

- ducerea la ȋndeplinire a hotărârilor şi sarcinilor stabilite de conducerea D.G.A.S.P.C Suceava ;

- reprezentarea centrului ȋn raport cu structurile D.G.A.S.P.C. Suceava, ȋn relatiile cu autoritătile abilitate ale statului, cu alte organisme si organizatii guvernamentale si non guvernamentale ȋn cadrul şi limita mandatului acordat ;

- exercitarea atributiilor ce revin centrului ȋn calitate de unitate fără personalitate juridică ;

- urmărirea modului de implementare a standardelor de calitate ;

- elaborarea proiectelor şi rapoartelor privind activitatea centrului , stadiul implementarii strategiilor şi propunerilor de măsuri pentru ȋmbunătătirea acestei activităti ;

- analiza şi propunerea de modificări privind organigrama centrului , numărul de personal şi statul de functii ;

- monitorizarea, coordonarea şi verificarea realizării activitătilor propuse de către personalul CRRN Sasca Mică şi a realizării sarcinilor stabilite ȋn programele de activităti zilnice şi lunare ;

- revizuirea şi verificarea programelor de activităti ȋntocmite ȋn sectoarele de activitate ale centrului ;

- finalizarea procedurilor operationale ;

- revizuirea procedurilor operationale ;

- finalizarea şi revizuirea fişelor de post, prelucrarea şi luarea la cunoştintă a acestora ;

- coordonarea activitătii de reevaluare a beneficiarilor din centru şi ȋncheierea contractelor de servicii sociale ;

- asigurarea respectării Regulamentului de organizare şi functionare a centrului si a standardelor minime de calitate ;

- transmiterea spre aprobaterea conducerii DGASPC Suceava a ROF ;

- organizarea şi participarea la şedinte de lucru cu salariatii centrului ;

- aducerea la cunoştinta salariatilor a codului de etică , a Codului drepturilor beneficiarilor, a relatiile personalului cu beneficiarii , a confidentialitătii ;

- cheltuirea mijloacelor bugetare ȋn limita creditelor aprobate şi ȋn conformitate cu destinatia lor ;

- respectarea disciplinei financiare , controlul magaziilor de alimente , materiale si medicamente , a modului de păstrare a produselor, soldurilor ȋnscrise să corespundă cu soldurile reale ;

- asigurarea şi aplicarea legislatiei ȋn vigoare privind activitatea centrului ;

- mentinerea conditiilor de igienă şi curătenie a centrului ;

- păstrarea ordinii şi disciplinei ȋn cadrul centrului ;

- urmărirea zilnică a calitătii şi cantitătii meniului servit , alimentelor necesare preparării hranei , stând de vorbă cu beneficiarii şi observând modul de servire ȋn sala de mese şi ȋn camere , la beneficiarii nedeplasabili ;

- controlul permanent şi centralizarea ȋmpreună cu asistentii sociali , a ȋntregii documentatii solicitată de către D.G.A.S.P.C. Suceava , pentru diverse probleme legate de servicii ;

- verificarea şi avizarea condicilor de prezenta, a foilor de colective de prezentă , a listelor zilnice de de alimente ;

- ȋntocmirea ȋmpreună cu sectorul medical şi avizarea necesarelor de medicamente ;

- asigurarea ȋmpreună cu medicii centrului a bunei desfăşurări a activitătii medicale , rezolvarea unor probleme de sănătate, repartizarea şi programarea beneficiarilor la medici de specialitate pentru consultatii de specialitate şi eliberarea retetelor compensate pentru tratamente, transferarea sau internarea ȋn alte unităti medicale specializate pentru efectuarea unor interventii sau examinări de specialitate , astfel ȋncât beneficiarii centrului să fie multumiti de serviciile asigurate ȋn cadrul centrului ;

- aducerea la cunoştintă conducerii D.G.A.S.P.C. Suceava a evenimentelor produse ȋn unitate ;

- elaborarea ȋmpreună cu personalul de specialitate din contabilitate a documentelor necesare ȋn vederea fundamentării bugetului pe anul 2019 şi 2020 , a planului de achizitii ;

- efectuarea de demersuri la DGASPC Suceava prin rapoarte şi referate de necesitate ȋn vederea procurării de materiale , obiecte de inventar , mijloace fixe necesare ȋn vederea bunei desfăşurări a activitătii centrului ;

- realizarea corespondentei , ȋntocmirea răspunsurilor şi ȋndeplinirea atributiilor ȋn termen , conform solicitărilor din adresele DGASPC Suceava ;

- monitorizarea şi actualizarea evidentei contractelor de furnizare de servicii sociale şi a angajamentelor de plată ȋncheiate de către beneficiari şi furnizorul de servicii sociale ;

- monitorizarea permanentă a situatiei plătii costului social de ȋntretinere pentru beneficiarii centrului ;

- verificarea activitătii PSI şi pe linie de Protectia Muncii , respectiv revizuirea şi ȋntocmirea documentatiei conform normelor legislative ;

- monitorizarea şi supravegherea zilnică a activitătii de ȋntretinere şi curătenie a spatiilor din incinta şi jurul institutiei ;

- asigurarea şi urmărirea aprovizionării cu materiale consumabile pentru sectorul administrativ, ȋntretinere şi deservire ;

- participarea la sedintele organizate de către DGASPC ;

- desfăşurarea de activităti pentru promovarea imaginii centrului ȋn comunitate ;

- coordonarea procesului de reorganizare a centrului rezidential ;

Activitatea centrului ȋn anul 2019 a vizat 390 beneficiari, media acestora fiind de 369, functie de intrări şi ieşiri .

La data de 31.12. 2019 , situatia beneficiarilor din centru este următoarea :

- beneficiari existenti ȋn centru 369 ;

- beneficiari intrati ȋn centru ȋn cursul anului 2019 , 6 din care 2 beneficiari veniti prin transfer de la centrul Pojorâta , 2 beneficiari prin transfer de la un centru din Gura Humorului, 2 beneficiari de la centrul Siret ;

- beneficiari ieşiti ȋn cursul anului 2019 , 6 din care 4 beneficiari externati ȋn familie şi 2 beneficiari transferati la Centrul Pojorâta ;

- beneficiari decedati ȋn cursul anului 2019 - 17 beneficiari

- beneficiari pe tipuri şi grade de handicap :

asociat gr I 9

gr II 16

gr III 2

fizic gr I 1

gr II 2

mental gr I 106

gr II 100

gr III 3

psihici gr I 13

gr II 115

gr III 2

Din totalul de 369 beneficiari, 210 sunt bărbati şi 159 sunt femei .

După grupe de vârstă, se ȋncadrează ȋn :

20- 24 ani - 9

25 -29 ani - 16

30- 34 ani - 22

35 - 39 ani - 47

40 - 44 ani - 46

45 - 49 ani - 45

50 - 54 ani - 47

55 - 59 ani - 46

60 – 64 ani - 37

65 – 69 ani - 16

70 - 74 ani - 20

75 - 79 ani - 8

80 – 84 ani - 8

85 şi peste - 2

Din punct de vedere **social**, activitatea centrului s- a desfăşurat conform unor seturi de obiective bine precizate in planurile personalizate de servicii, stabilite de echipa multidisciplinara în vederea recuperării, educării, instruirii, adaptării şi integrării / reintegrarii sociale a persoanelor care prezintă deficienţe de natură intelectuală, senzorială, fizică, psihică, comportamentală sau de limbaj, precum şi a persoanelor aflate în situaţii de risc datorită mediului în care trăiesc, resurselor insuficiente de subzistenţă sau prezenta unor boli cronice sau a unor fenomene degenerative care afectează integritatea lor biologică, fiziologică sau psihologică.

**Activitati de socializare:**

- am organizat acţiuni care să promoveze participarea persoanelor cu handicap la activităţile culturale, sociale de timp liber;

- antrenarea în diferite activităţi practice, exersarea de roluri, jocuri sociale, joc de roluri ;

- activităţi de socializare : vizite în parcuri, expoziţii, muzee, magazine, vizionări filme, teatre, spectacole muzicale, sportive, competiţii precum şi cunoaşterea şi utilizarea serviciilor comunităţii: postă şi comunicaţii, transport, educaţie şcolară, servicii medicale şi de recuperare, servicii de îndrumare vocaţională în funcţie de nevoile şi opţiunile individuale;

- programe distractive: muzică , remmy , table , sah ;

- derularea de activităţi , care au ca scop pregătirea pentru viaţa independentă conform Planului Personalizat;

- consiliere şi informare oferite atât familiilor, cât şi beneficiarilor, privind problemetica socială (probleme familiale, juridice, psihologice) ;

- încurajarea şi sprijinirea beneficiarilor pentru mentinerea relaţiilor cu familia, reprezentantul legal, prietenii - prin telefon, corespondenţă, vizite, ieşiri în comunitate ;

- informarea beneficiarilor , reprezentanţilor legali, familiile asupra conditiilor de desfăşurare a vizitelor în centru – programul de vizitare , spaţiile de primire a vizitatorilor, condiţiile de supraveghere a vizitelor- asigurând un cadru privat şi o ambianţă intimă în aceste situaţii ;

- informarea şi consultarea familiilor – reprezentanţilor legali , atunci când se iau decizii importante în legătură cu beneficiarii;

- intocmirea contractelor de servicii sociale anuale si / sau ori de cate ori se modifica conform legilor situatia apartinatorilor / beneficiarilor.

- informarea beneficiarilor asupra valorilor promovate în comunitate, asupra drepturilor şi obligaţiilor lor în calitate de cetăţeni.

Din punct de vedere **economico-administrativ**, am procedat la organizarea activitătii financiar contabile :

- gestionarea ȋn bune conditii a patrimoniului centrului ;

- s-au certificat şi vizat toate documentele justificative care stau la baza ȋnregistrărilor ȋn activitate ;

- receptionarea tuturor bunurilor intrate ȋn centru şi a serviciilor ;

- s-au făcut propuneri pentru ȋntocmirea bugetului anual şi a justificărilor necesare pentru reparatii , achizitii şi servicii ;

- s-a urmărit utilizarea eficientă a mijloacelor de transport şi reducerea costurilor cu utilitătile din unitate ;

- am aprobat meniul săptămânal şi lista zilnică de alimente , respectând ȋncadrarea ȋn alocatia de hrană de 16.6 lei / beneficiar / zi ;

- am verificat calitatea hranei beneficiarilor şi modul de folosire a alimentelor ;

- lunar confirm soldul casei , fapticul cu scripticul ȋn Registrul de casă şi monetarul existent la persoana desemnată, cu efectuarea operatiunilor de casă ;

- s-a urmărit obtinerea aprobărilor necesare pentru notele de fundamentare şi referatele de necesitate ;

- vizez notele justificative privind achizitionarea de bunuri neprevăzute ȋn programul de achizitii .

In ceea ce priveste activitatea biroului de **resurse umane ,** mentionăm că personalul care a functionat ȋn cursul anului 2019 , conform organigramei si statului de functii a CRRN Sasca Mică, a fost de **279 salariati**, cu 15 posturi vacante : 1 – sofer , muncitor calif electrician – 1, munc. calif.tamplar – 1 , coordonator specialitate – 1 , medic primar -1 , medic spec. – ½ , asistent med. pr. - ½ , infirmieri- 6 , psiholog - 1, educator – 1 , magaziner – 1 .

S- a urmărit planul de perfectionare profesională a personalului , desfăşurat atât la nivelul centrului prin organizarea unor cursuri de informare şi pregătire ȋn terapia psiho-terapeutică de recuperare a persoanei cu handicap, sustinute de către Oskar Hecht, reprezentant a Fundatiei AinePatenschaft fur Sasca Mică şi Uwe Fabritius , consilier guvernamental al Ministerului Muncii din Germania, centrul având cu aceştia o bună colaborare ȋn ceea ce priveste ȋmpărtăşirea metodelor şi procedurilor de lucru ȋn terapia de ȋngrijire şi recuperare a persoanelor cu deficiente psihice şi motorii .

In centru , au mai fost sustinute de către medicii colaboratori ai centrului , sesiuni de informare cu teme medicale şi de ȋngrijire paleativă a persoanei cu handicap (Gonatroza, Escarele, Gripa, etc), la care au participat asistentii medicali , infirmieri .

Am participat la cursurile de specializare organizate de către D.G.A.S.P.C. Suceava, impreuna cu 34 salariati din compartimentele asistenta sociala,terapie ocupationala,cabinetele de educatie psihologica , aceste cursuri având ca teme : Comunicarea cu beneficiarul adult neuropsihic ; Managementul stresului ȋn centrele rezidentiale destinate persoanelor adulte cu dizabilităti ; abordarea diferentiată a persoanelor cu afectiuni neuropsihice ; Lucrul ȋn echipă şi medierea conflictelor etc .

S-a realizat instruirea PSI, SSM a fiecărui salariat la angajare şi testarea obligatorie a tuturor salariatilor aflati ȋn activitate , conform normelor şi procedurilor de lucru .

Personalului din centru i-au fost prezentate normele Regulamentului nr 679 / 27.04.2016, privind confidentialitatea datelor cu caracter personal, reactualizarea pentru ROI – regulament de ordine interioară, ROF - regulament de organizare si functionare .

Au fost ȋntocmite fişele de evaluare a activitătii personalului pe anul 2018, au fost ȋnnaintate la DGASPC Suceava, urmează evaluarea pentru anul 2019 , a fost desemnată persoana responsabilă cu păstrarea copiilor contractelor de muncă şi respectarea prevederilor privind confidentialitatea datelor cu caracter personal ale salariatilor din centru.

Fochistii au urmat cursuri de specializare, impuse de normele de exploatare a centralelor termice si pentru obtinerea avizului de functionare , solicitat de ISCIR Suceava .

S-a verificat respectarea programului de lucru, a orelor suplimentare, modul de recuperare a acestora, condicile de prezentă , programarea concediile de odihnă pe parcursul anului pentru a se asigura continuitatea serviciului .

Au fost duse la îndeplinire dispozitiile, notele interne si adrese emise de către conducerea D.G.A.S.P.C Suceava;

Din punct de vedere medical , s-a urmărit şi coordonat activitatea salariatilor din compartimentul medical :

- modul de ȋntocmire a documentelor justificative a medicamentelor ;

- modul cum se procură şi administrază tratamentul beneficiarilor ;

- repartizarea şi programarea tuturor beneficiarilor la medicii de specialitate ;

- ȋntocmirea periodică a necesarului de medicamente compensate si necompensate pentru achizitionarea acestora ;

- pentru rezolvarea urgentelor medicale ale beneficiarilor s-a colaborat cu Spitalul Municipal Fălticeni , Spitalul Suceava şi Spitalul de Psihiatrie Burdujeni , pentru interventii chirurgicale , internările beneficiarilor aflati ȋn stare critică sau cu diagnostic grav ( cancer , ciroze , etc )

- s-a asigurat supravegherea de către salariatii centrului a beneficiarilor internati ȋn spitale cât şi asistenta şi supravegherea celor aflati ȋn situatii critice ȋnainte de deces cât şi procedarea ȋn caz de deces ;

- s-a urmărit completarea zilnică a fişeelor medicale cu tratamentul medical recomandat si administrat ;

- s-a urmarit modul de efectuare a igienei personale cât si folosirea materialelor de igienă personal.

Cabinetul de fizioterapie din cadrul Centrului de Recuperare și Reabilitare Neuropsihiatrică Sasca Mică, oferă servicii de recuperare și fizioterapie cu ajutorul aparaturii moderne din dotare.

Cabinetul are electroterapie ce se efectuează cu ajutorul curenților electrici, laser terapie, ultrasunet, magnetoterapie, unde scurte și masaj terapeutic.

În cadrul programului de fizioterapie s-a urmărit:

* combaterea durerilor apărute;
* favorizarea circulației sangvine;
* corectarea și hipercorectarea posturilor vicioase;
* relaxarea și decontracturarea musculară și articulară a diferitelor regiuni contractate;
* îmbunătățirea mobilității articulare;
* tonifierea musculaturii afectate;
* prevenirea contracturilor musculare și articulare;
* prevenirea redorii articulare
* îmbunătățirea activității fizice.

În anul 2019 un număr de 149 de beneficiari au primit servicii de recuperare și fizioterapie prin ședințe de terapie. Aceștia având vâsta cuprinsă între 21-84 de ani.

Activitatea fizioterapeutică s-a desfășurat conform următoarelor diagnostice:

* Lumbago cronic-26 beneficiari;
* Lumbago subacut- 2 beneficiari;
* Lombosciatică- 1 beneficiar;
* Dorsolombargie- 32 beneficiari;
* Status post fractură O.S.M- 3 beneficiari;
* Hemipareză stângă sau dreaptă schelară- 7 beneficiari;
* PSH- 8 beneficiari;
* Dorsalgie- 5 beneficiari;
* Artroză- 3 beneficiari;
* Redoare genunchi- 1 beneficiar;
* Redoare gleznă stângă post fractură- 4 beneficiari;
* Cocsartroză dreaptă sau stângă-5 beneficiari;
* Hermie de disc operată- 1 beneficiar;
* Scolioză dorsolombară- 5 beneficiari;
* Tetraplegie- 1 beneficiar;
* Tetrapareză- 2 beneficiari;
* Mână artrozată- 1 beneficiar;
* Epicondilită cot drept sau stâng- 5 beneficiari;
* Arlondităspondilogenă- 3 beneficiari;
* Nevralgieintercostală- 1 beneficiar:
* Lombosacrargie- 1 beneficiar;
* Tulburări de circulație periferică- 3 beneficiari;
* Entorsă gleznă- 1 beneficiar;
* Tendoperiostoză picior stâng- 1 beneficiar:
* Hemiplegie post AVC- 1 beneficiar;
* Paraplegie spastică- 3 beneficiari;
* Parapareză spastică- 1 beneficiar;
* Torticolis- 1 beneficiar;
* Cihoscolioză- 1 beneficiar;

Activitatea cabinetelor de terapie si consiliere psihologică din cadrul Centrului de Recuperare și Reabilitare Neuropsihiatrică Sasca Mică este axată pe :

1. Evaluare;

2. Intervenție;

3. Activități cu caracter instructiv-educativ-recreativ (atelier de creație și relaxare).

Evaluarea beneficiarilor din centrul nostru, are loc fie în primele șapte zile de la internarea lor, fie la 6 luni în cadrul comisiilor de reevaluare semestrială. Asistații centrului nostru au beneficiat și de alte examinări însă cu caracter ocazional cum ar fi: evaluari, examene necesare diverselor comisii din cadrul D.G.A.S.P.C. Suceava sau alte instituții cu care centrul nostru are legătură.

Pentru evaluarea asistaților se folosesc metode sau instrumente psihologice (teste, scale, inventare sau alte metode psihometrice aflate în dotarea cabinetului), apelând la cunoștințele dobandite de către psihologii centrului, acumulate în stagiile de formare profesională sau cursurile de perfecționare.

Monitorizarea stării psihice și psihosociale a beneficiarilor are loc la fiecare trei luni sau ori de cate ori au loc schimbari semnificative ale stării lor.

În decursul anului 2019, s-au efectuat un număr de 10 evaluări inițiale și un număr de 54 evaluări cu caracter ocazional, plus monitorizarea unui număr de 360 beneficiari.

Intervenția prin consiliere și psihoterapie se desfășoară conform unui program prestabilit sau în cazuri de urgență (medierea conflictelor ) atunci când situația o impune.

Modurile de intervenție diferă de la caz la caz, aplicând metode și instrumente specific psihologice, iar includerea beneficiarilor în diverse grupuri de terapie se face în urma reevaluării periodice și a recomandărilor comisiei multi-disciplinare a centrului.

**Sedințele de consiliere** au ca scop:

* dezvoltarea cognitivă , motivațională și comportamentală ;
* dezvoltarea sferei emoțional-volitive ;
* dezvoltarea, formarea și consolidarea deprinderilor de comunicare, relaționare, empatie și toleranță;
* dezvoltarea autoaprecierii adecvate comportamentului asertiv și gândirii pozitive ;
* diminuarea anxietății, fobiei, fricii și timidității;
* diminuarea comportamentului agresiv, autodistructiv , violent ;
* formarea deprinderilor de soluționare a conflictelor și dezvoltarea responsabilității ;
* autocunoaștere și dezvoltare personală , în vederea creșterii stimei de sine.

În decursul anului 2019 au fost incluși în programele de consiliere psihologică un număr de 69 de benficiari de vârste, sexe și diagnostice diferite , au fost mediate un numar de 77 de conflicte aparute spontan între beneficiari .

**Terapiile de grup** prin care beneficiarii centrului pot dobândi o mai mare încredere în forțele proprii, o îmbunătățire a imaginii și a stimei de sine, o mai bună cunoaștere și înțelegere de sine, dar și a celor din jur, își pot exprima în mod direct și onest emoții și stări afective dintre cele mai diverse, își îmbunătățeasc comunicarea și relațiile interpersonale, dar în același timp pot obține informații pe diverse teme.

**Activitățile cu caracter instructiv-educativ** :

**1 ianuarie** – Sărbatorirea grupei „Sfântului Vasile”;

**24 ianuarie** -Activități dedicate „Unirii Principatelor Romane” ( concurs cu tematică istorică, prezentarea portului tradițional românesc, recitări de poezii și intonări de cântece istorice, expoziție cu degustarea mâncărurilor tradiționale românești, etc.);

**14 februarie** –Sărbătorirea grupei ”Sfântului Valentin”;

- Sărbătorirea „Sfântului Valentin” , spectacol desfășurat în cantina centrului,cuprinzând : poezii, cântece , declarații de iubire , concursuri : ,,Cea mai frumoasă felicitare” sau ,,Cea mai frumoasă declarație de dragoste”, etc.

**24 februarie – „**Dragobetele” – Sărbatorirea dragostei la români,Concurs de dans , cântece și poezii de dragoste ;

**1 martie –**Sărbătoarea ,, Mărțișorului și vestirea primăverii” prin confecționarea de felicitări , mărțișoare , brățări, semne de carte, decor de primvără pentru pavazarea cantinei , sălii de mese și spațiilor de locuit;

**8 martie** – „Ziua internațională a femeii” – Spectacol de cântece dedicate femeii și mamelor , expoziție de felicitari și mărțișoare , concurs de karaoke, discotecă, etc;

**23 aprilie –**Sărbătorirea grupei **„**Sfântul Gheorghe”;

**30 aprilie-** Sărbătorirea ,,Sfintelor Paști,, -participare la slujba religioasă la biserica satului;

**2mai** – Excursie la „Mănăstirea Voroneț” – vizitarea mănăstirii , picnic în Lunca Moldovei și vizitarea orașului Gura Humorului;

**21 mai** –Sărbătorirea grupelor „Sfântului Constantin și Elena”;

**1 iunie** –„Sărbătorirea zilei copilului” -Activități distractive și educative desfășurate împreună cu elevii clasei a II-a B, de la „Școala Gimnazială Ion Irimescu” și grupa mare de la „Grădinița Licurici” , în parcul „Nada Florilor” , din orașul Fălticeni;

**6 iunie** –Sărbătorirea ,,Înălțării Domnului”- participarea la slujba religioasă la biserica satului;

- „Ziua Eroilor”– participarea beneficiarilor la evenimentul de comemorare a eroilor la Momumentul dedicat lor din Sasca Mică ;

**29 iunie**- Sarbătorirea grupelor „Sfântului Petru și Pavel” ;

**4 iulie-** Vizita la „Mănăstirea Slatina’’ –participarea la slujba religioasă și servirea prânzului ;

**22 iulie** – Participarea la zilele orașului Fălticeni;

**4 august-** Ieșire la gratar în Lunca Moldovei;

**8 septembrie-** Sărbătorirea grupei ”Sfânta Maria,,;

**15 octombrie -**Festivalul Toamnei : -parada costumelor , concursuri : ,,Cel mai frumos decor de toamnă” , ,,Cel mai fioros bostan” ,etc;

**8 noiembrie -** Sărbătorirea grupei ,,Sfântului Mihail**” ;**

**29 noiembrie –** Spectacol la ,,Grădinița Licurici” din Fălticeni cu tema: ,,1 Decembrie Ziua Națională a României” ; servirea prânzului la Pensiunea Iristar din Fălticeni;

**12 decembrie** – La colindat - Program de colinde la Mănăstirea Slatina ; Program artistic: ,,Deschideți ușa creștini” la Restaurantul Somara din satul Găinești, comuna Slatina;

**20 decembrie** – program de colinde și obiceiuri tradiționale dedicate Sărbătorii Crăciunului , unde beneficiarii au ținut un program de colinde , au servit măncăruri tradiționale românești (sarmale, cozonaci, plăcinte , colaci , etc.) și au facut cozonaci și fursecuri , apoi au primit daruri de la Moș Crăciun.

**Atelierul de creație și relaxare** - punem accent pe dezvoltarea personală prin terapie expresivă și creativă și crearea unor momente de relaxare . Tehnicile de terapie prin creație permit beneficiarului să comunice într-un mod securizant cu mediul înconjurator, îl ajută să se înțeleagă, să își exprime conflictele, să se elibereze de tensiuni și să își dezvolte abilitățile (sociale, relaționale, cognitive), îi facilitează drumul către sine și ceilalți într-un mod armonios. Aici, beneficiarii centrului, își pot descoperi pasiunile, pot lua decizii singuri și se pot exprima liber.

În acest atelier de creație și relaxare, își desfașoară activitatea în mod permanent, un număr de 17 beneficiari și un numar de 33 de beneficiari în mod ocazional (spectacole, excursii, drumeții, etc).

Activitățile din atelierul de creație și relaxare sunt:

Vizite – vizităm diferite instituții care fac parte din viața noastră cotidiană (școală, biserică, bibliotecă, librărie, farmacie, cabinet stomatologic, etc.);

Excursii și drumeții- petrecerea timpului în natură ajută la relaxarea mentală a beneficiarilor, la deconectarea de la rutina zilnică și la funcționarea cognitivă optimă. Excursiile sunt organizate în toate anotimpurile, prilej minunat de a admira natura în ipostaze diferite, dar și ocazie de a participa la activitățile de ecologizare.

Clubul de lectură- cititul stimulează capacitatea cognitivă a beneficiarilor, le imbunătățește memoria și îi relaxează.

Karaoke- este o activitate distractivă pentru beneficiari, care ii ajută pe cei timizi să socializeze mai ușor și să capete mai multă încredere in ei.

Petreceri și serbări - cântând, dansând, recitând,interpretând un rol dintr-o scenetă, beneficiarul își perfecționează deprinderile artistice. Serbările contribuie la acumularea de cunoștințe și la largirea orizontului de cunoaștere a beneficiarilor.

Jocuri competitive - competiția îi motivează pe beneficiari să dea tot ce-i mai bun, și uneori, să intre în competiție cu ei înșiși, învățând că autoperfecționarea este foarte importantă.

Activități informative pe diferite teme;

Teatrul de papuși –îi ajută pe beneficiari să-și exprime emoțiile, să-și depașeasca teama de a vorbi in public, le dezvolta capacitatea de autocontrol, limbajul și pasiunea pentru citit, memoria, gândirea, concentrarea și le crește stima de sine.

Activitați artistice de pictură, modelaj (lut, plastelina, nisip kinetic, etc.)

Exerciții de confecționat obiecte decorative cu ajutorul materiale din natură;

Exerciții de confecționat obiecte decorative din lut;

Exerciții de relaxare cu ajutorul : vasului tibetan , acvariului cu pești, gobului cu leduri colorate, cădițelor de hidromasaj la picioare cu uleiuri parfumate, difuzorului de aromoterapie, batakas, sacul de box, etc.

Ca o concluzie a activității cabinetului psihologic al centrului, putem spune că aceasta s-a desfășurat conform codului deontologic al profesiei de psiholog , ținând cont de regulamentul de ordine interioară și de fișa postului de psiholog.

În centrul nostru functionează şi **ateliere sau camere de ergoterapie** după cum urmează: artterapie, modelaj, sculptură, artă populară, fitoterapie, croitorie, ţesătorie, tricotaje, atelier mecanic, iar terapiile de care beneficiază persoanele rezidente în centru sunt dintre cele mai diverse: fitoterapie, meloterapie, psihoterapie, sacroterapie, cromoterapie, artterapie, balneofizioterapie - pentru recuperarea psihomotorie, kinetoterapie, ludoterapie, ergoterapie, terapie cu ajutorul animalelor, s.a.

In ***atelierul de ţesătorie*** realizăm preşuri împletite (rogojini) din deşeuri textile şi preşuri de codiţe tesute pe războaie necesare centrului pentru crearea unui ambient placut în holuri şi în camere;

In ***atelierul de croitorie*** seconfecţionează lenjerii de pat din pânză metraj, necesare beneficiarilor, se mai confectionează din materiale primite din donaţii diverse produse cum ar fi: bluze, fuste, maieuri, şerveţele şi feţe de masă care se regăsesc la expoziţia din centru;

In ***atelierul de tricotaje*** seconfecţionează pulovere, căciuli, fulare, ciorapi şi veste tricotate manual. O parte din aceste produse sunt folosite de beneficiari, iar restul sunt expuse în centru;

In ***atelierul de artă populară*** serealizează cămăşi şi brâie naţionale pentru echipa de dansuri a centrului care sunt folosite şi ca recuzita pentru eventualele serbări sau spectacole care au loc în centru şi nu numai. Se mai creează diverse serveţele şi fete de masa cusute pe etamină. O parte din aceste produse sunt la expoziţie, iar restul, în funcţie de nevoi în camerele beneficiarilor;

In ***atelierul de cizmărie*** se repară încălţămintea beneficiarilor***;***

In ***atelierul de pictură*** se pictează pe sticlă, pe pânză şi pe placaj, tablourile sunt expuse în atelier, la expoziţie, pe holurile din centru şi în camera pentru vizitatori, se confectionează şi felicitări;

In ***atelierul de sculptură în lemn*** realizează diverse produse: tablouri sculptate, linguri, palete, scrumiere, suporţi pentru lumânări care sunt expuse ȋn atelier şi la expoziţia centrului;

In ***atelierul de fitoterapie*** se fac amestecuri de ceai pentru consumul intern al beneficiarilor la micul dejun şi la cină;

***Atelierul de lumânări*** realizează lumânări de diferite forme care se expun in atelier si la expozitia centrului;

***Atelierul de tâmplărie*** realizează reparatii ale mobilierului afectat,cruci şi sicrie necesare beneficiarelor din centrul nostru cât şi pentru alte centre din cadrul DGASPC Suceava. Se mai fac geamuri, uşi, mese, scaune, rafturi, dulapuri pentru nevoile beneficiarilor;

***Atelier de creaţie şi de relaxare unde*** confecţionăm colaje, împletituri din sfoară, mărţisoare, coroniţe de Crăciun, ornamente, etc. pe care le expunem în ateliere, la expoziţia din centru şi le folosim la pavoazarea camerelor, tot aici se desfăşoară o serie de exerciţii de relaxare cu bolul tibetan pentru echilibrare emoţională, lucru cu lut, nisip kinetic, cromoterapie, pictură pe diverse material(piatră, panză, lemn, sticlă) pirogravură, sac de box pentru descărarea emoţiilor negative, hidromasaj la picioare, etc.

Toate aceste activităti au avut ca scop asigurarea pentru beneficiarii centrului, a unui climat familial, a unei stări de sigurantă în ceea ce priveşte asistenta medicală şi socială de specialitate acordată, cultivarea sentimentului de utilitate si a diminuării stigmatizării sociale în perspectiva recuperării dizabilitătii /handicapului în limitele capacitătii reale şi a reintegrării lor în societate .

15.01.2020

Sef centru

**Fron Maria Luminita**